ইউসুফের প্রচার আটকালো নির্বাচন কমিশন

নওদা:  তৃণমূল প্রার্থী ইউসুফ পাঠানের (Yusuf Pathan) ভোট প্রচার আটকালো নির্বাচন কমিশন (Election Commission)। সন্ধ্যে ৬ টার পর ইউসুফ পাঠানের গাড়ির পেছন পেছন প্রচুর মোটর বাইক দেখে আটকে দিল নির্বাচন কমিশন। নওদা থানার ঘোলডোবা এলাকায় শনিবার সন্ধ্যায় প্রচার শেষে বহরমপুর ফিরছিলেন ইউসুফ। তাঁর পেছনে উৎসাহী তৃণমূল সমর্থকরা আসছিলেন। ওই ঘটনা দেখে মোটরবাইক গুলি আটকে দেয় নির্বাচন কমিশন। নির্বাচন কমিশনের পক্ষ থেকে জানানো হয়েছে,  যে শনিবার সন্ধ্যে ৬ টা পর্যন্ত ভোট প্ৰচারের সময় ছিল। সেই সময় পার হওয়ায় তৃণমূলের ঝান্ডা লাগানো মোটর বাইক গুলি আটকে দেওয়া হয়েছে। তবে ইউসুফ পাঠান কে ছেড়ে দেওয়া হয়েছে।

আরও পড়ুন: কলকাতায় মোদি, রবিতে তিন জেলায় চার জনসভা

লোকসভা নির্বাচনে (Election Commission) অন্যতম হাইভোল্টেজ কেন্দ্র বহরমপুর ৷ এই কেন্দ্রে প্রদেশ কংগ্রেস সভাপতি অধীর চৌধুরীর (Adhir Chowdhury) বিরুদ্ধে তৃণমূল কংগ্রেস ময়দানে নামিয়েছে তাদের তারকা প্রার্থী ইউসুফ পাঠানকে। কিছুদিনের বিরতির পর ফের মাঠে নেমেছেন ইউসুফ। কিন্তু এবারের ক্রিজ অন্য। এবারে অধীরের বিরুদ্ধে ব্যাট ধরেছেন ইউসুফ। বহরমপুরে মাটি কামড়ে পড়ে থাকতে দেখা যাচ্ছে তৃণমূল কংগ্রেসের প্রার্থী তথা বিশ্বকাপজয়ী ক্রিকেটার ইউসুফ পাঠান। এক ইঞ্চি জমি ছাড়ছেন না তিনি।