ফের পুলিশকে হুঁশিয়ারি দিলীপের

বর্ধমান: নির্বাচনের প্রচারে (Election campaign) বেরিয়ে পুলিশকে (Police) হুঁশিয়ারি দিলীপ ঘোষের (Dilip Ghosh)। বললেন, পুলিশ যদি বেশি প্রভুভক্তি দেখায় তাহলে সারা রাত থানা জ্যাম করে দেব। তারা তাদের কাজ করছে, আমরা আমাদের কাজ করছি। কিন্তু ওরা যদি রাজনীতি করতে আসলে, ওদের বিরুদ্ধে রাজনৈতিক ভাবে মোকাবিলা করা হবে। হুমকি দিলেন দিলীপ ঘোষের। তিনি আরও বলেন, তারা রাজনীতি করতে আসলে, রাজনৈতিকভাবেই মোকাবিলা করবো বলে হুমকি দিলেন বর্ধমান দুর্গাপুর লোকসভা কেন্দ্রের বিজেপি প্রার্থী দিলীপ ঘোষ।

আরও পড়ুন: তৃণমূল ঘনিষ্ঠ ব্যবসায়ীদের বাড়িতে আয়কর হানা

শুক্রবার পূর্ব বর্ধমানের রায়নগর এলাকায় প্রাতঃভ্রমণে যান দিলীপ। সেখানে তিনি পায়ে হেঁটে জনসংযোগ করার পর চা চক্রের আসরে উপস্থিত হন। দলীয় কর্মী সমর্থকদের সঙ্গে আলাপচারিতা করেন। এদিন প্রচারে মাঝে তৃণমূল কংগ্রেসকে হুমকি দিয়ে দিলীপ বলেন, ভোটের দিন যেমন ট্রিটমেন্ট দরকার, তেমন করব। এখানে অনেক ছোট ছোট ইঞ্চি ফুট সাইজের নেতারা দাপিয়ে বেড়াচ্ছে। টিএমসি ভয় দেখাচ্ছে, এতে এখানকার লোকেরা হাসাহাসি করছে। যারা ভোট করাতো, তাদের বাড়ি ঢুকিয়ে দেব। বাড়াবাড়ি করলে বড় বাড়িতে পাঠিয়ে দেব। শাসকদলকে তৃণমূলকে আক্রমণ দিলীপের। দিলীপ ঘোষের জনসংযোগ পর্ব এক অন্য ধরনের ছবিও ধরা পড়ল। রায়নগরে জনসংযোগ কর্মসূচি চলাকালীন পায়রা উড়িয়ে শান্তিপূর্ণ ভোটের বার্তাও দিলেন দিলীপ।