চতুর্থ দফার আগে রবির বঙ্গে চার জনসভা মোদির

কলকাতা: আজ রবিবার ফের রাজ্যে লোকসভা নির্বাচনের প্রচারে প্রধানমন্ত্রী নরেন্দ্র মোদি (Narendra Modi)। রাজ্যের তিন জেলায় চারটি জনসভা করবেন মোদি। ভোটের দিনক্ষণ ঘোষণার পর এই নিয়ে নবমবার রাজ্যে নির্বাচনী প্রচারে এলেন তিনি। শনিবার সন্ধ্যা সাড়ে ৭টা নাগাদ কলকাতা বিমানবন্দরে আসেন প্রধানমন্ত্রী। রাজভবনে রাত্রিবাস করেন।

সোমবার দেশে ও রাজ্যে চতুর্থ দফার নির্বাচন (Forth Phase Lok Sabha Election 2024)। তার ঠিক আগে রবিবার সকাল ১১টায় উত্তর ২৪ পরগনার ভাটপাড়ায় বিজেপি প্রার্থী অর্জুন সিংয়ের হয়ে প্রচার করবেন মোদি। পরের সভা করবেন হুগলী লোকসভা কেন্দ্রের চুঁচুড়ায়, হুগলি কেন্দ্রের প্রার্থী লকেট চট্টোপাধ্যায়ের হয়ে প্রচার করবেন তিনি।

তারপর আরামবাগ কেন্দ্রের পুরশুড়ায় এবং শেষ সভাটি করবেন হাওড়া লোকসভা কেন্দ্রের সাঁকরাইলের। বিকেল ৪টে থেকে শুরু হওয়ার কথা ওই জনসভার। ওই কেন্দ্রে বিজেপি প্রার্থী রথীন চক্রবর্তী। এই চার কেন্দ্রে পঞ্চম দফায় ভোটগ্রহণ হবে।

আরও পড়ুন: চতুর্থ দফার চূড়ান্ত প্রুস্তুতি রাঙামাটির জেলায়

একই দিনে রাজ্যে ৪টি জনসভা প্রধানমন্ত্রীর। এর আগে একই দিনে ৪টি সভা কোথাও করেছেন কিনা মনে করতে পারছেন না বিজেপি (BJP) নেতৃত্ব। স্বাভাবিক ভাবেই বোঝা যাচ্ছে বিজেপির নজর এখন বাংলার দিকে।