লোকাল ট্রেনে প্রচার সারলেন বামপ্রার্থী সৃজন

সোনারপুর: যাদবপুর লোকসভা (Jadavpur Lok Sabha) কেন্দ্রের ভোট শেষ দফায়। তার আগে কোনওভাবেই এক ইঞ্চি মাটি ছাড়তে চাইছেন না বাম প্রার্থী সৃজন। যাদবপুর লোকসভা কেন্দ্রের প্রতিটা কোনায় কোনায় গিয়ে তিনি প্রচার (Election campaign) সারছেন। শুক্রবার লোকাল ট্রেনে চেপে নির্বাচনী প্রচার সারলেন যাদবপুর লোকসভা কেন্দ্রের বামপ্রার্থী সৃজন ভট্টাচার্য (Left candidate Srijan Bhattacharya)। এদিন সকাল আটটা নাগাদ প্রথমে গড়িয়া ষ্টেশনে প্রচার করেন। প্লাটফর্মে থাকা যাত্রী, ব্যবসায়ীদের কথা বলেন। তাদেরকে ভোট দেওয়ার আবেদন করেন। গড়িয়া ষ্টেশন সংলগ্ন এলাকাতেও জনসংযোগ করেন। তারপর গড়িয়া ষ্টেশন থেকে লোকাল ট্রেনে ওঠেন। লোকাল ট্রেনে যাত্রীদের সাথে প্রচারপর্ব সারেন তিনি। সোনারপুর ষ্টেশনে ট্রেন থেকে নেমে ফের ষ্টেশন চত্বর এলাকায় নির্বাচনী প্রচার করেন তিনি। ভোটের আর হাতে গনা কয়েকটা মাত্র দিন। তার আগে আরও বেশি করে মানুষের কাছে পৌঁছাতে এই পদক্ষেপ বলে জানান সৃজন।

দেখুন ভিডিও